ДО

ОБЩИНСКИ СЪВЕТ

КЪРДЖАЛИ
ПРЕДЛОЖЕНИЕ

от Ерол Мюмюн  – Кмет на Община Кърджали 
   Относно: Даване на съгласие за функциониране на изнесена група в с. Мургово към ДГ „Мечо Пух“, с. Чифлик, община Кърджали, като маломерна група с 9 деца за учебната 2026/2027 година.
 УВАЖАЕМИ  ОБЩИНСКИ СЪВЕТНИЦИ,
В Община Кърджали постъпи докладна записка вх. 29-01-252 от 17.09.2026 г. от Гюлтен Мустафа – директор на ДГ „Мечо Пух“, с. Чифлик, относно необходимостта от приемане на решение от Общински съвет – Кърджали за функциониране на изнесената група в с. Мургово към ДГ „Мечо Пух“ като маломерна група през учебната 2026/2027 година.
По представената от директора информация, към 15.09.2026 г. в изнесената група в с. Мургово са записани 8 (осем) деца. След направена проверка се установи, че към настоящия момент в градината са записани 9 (девет) деца, от които 6 (шест) са в задължителна предучилищна възраст.
Съгласно разпоредбата на чл. 59 от Наредбата за финансирането на институциите в системата на предучилищното и училищното образование, при недостатъчен брой деца за формиране на група в общинска детска градина с решение на общинския съвет в населено място може да се формира само една група в детска градина с минимум 6 деца, когато групата е единствена за населеното място.
В конкретния случай броят на записаните деца в изнесената група в с. Мургово е 9, което е под нормативно определения минимален брой за формиране на група от 12 деца, но е над минимално допустимия брой от 6 деца по чл. 59 от Наредбата за финансирането на институциите в системата на предучилищното и училищното образование.
Следва да бъде отчетен и териториалният обхват на изнесената група в с. Мургово. В групата са записани деца не само от с. Мургово, но и от съседните населени места – с. Долна крепост и с. Горна крепост. Запазването на изнесената група в с. Мургово осигурява възможност за достъп до предучилищно образование в непосредствена близост до местоживеенето на децата от трите населени места и е от значение за запазване на образователната услуга в тази част на общината.
Предвид изложеното и с оглед осигуряване на възможност за посещение на детска градина от децата в с. Мургово, считам за необходимо да бъде прието решение за функциониране на изнесената група към ДГ „Мечо Пух“, с. Чифлик, като маломерна група с 9 деца за учебната 2026/2027 година.

         Във  връзка с гореизложеното, предлагам след обсъждане Общински съвет Кърджали  да приеме следното
                                                                                                    
ПРОЕКТ!
                                                    Р Е Ш Е Н И Е 

На основание чл. 21, ал. 1, т. 23 и ал. 2, във връзка с чл. 17, ал. 1, т. 3 от Закона за местното самоуправление и местната администрация и чл. 59 от Наредбата за финансирането на институциите в системата на предучилищното и училищното образование, приета с ПМС № 219/05.10.2017 г., Общински съвет - Кърджали реши:
1.  Дава съгласие за функциониране на изнесена група в с. Мургово към ДГ „Мечо Пух“, с. Чифлик, община Кърджали, като маломерна група с 9 деца за учебната 2026/2027 година.
2. Възлага на Кмета на Община Кърджали осъществяването на всички дейности, необходими за правилното и законосъобразно изпълнение на решението.
3. Възлага на директора на ДГ „Мечо Пух“, с. Чифлик, да организира дейността на изнесената група в съответствие с изискванията на действащата нормативна уредба.
4. Настоящото решение се отнася за учебната 2026/2027 година.
ЕРОЛ МЮМЮН

Кмет на община Кърджали

Съгласували:
Веселина Тихомирова

Заместник-кмет „ХДСП“
Нермин Мехмед

Секретар на община Кърджали

/                                    /
Старши юрисконсулт в отдел „ПОП“
Радостина Боева

Началник отдел „ФСО“ и гл. счетоводител
Изготвил:
Первин Ахмед

Началник отдел „ОКМДСТ“
 [image: image1.png]


[image: image2.png]


[image: image3.png]



4

